বঙ্গোপসাগরে ফের তৈরি হল ঘূর্ণিঝড়! প্রভাব পড়বে বাংলায়?

ওয়েব ডেস্ক : সেনিয়ারের পরে বঙ্গোপসাগরে ফের তৈরি হল নতুন একটি ঘূর্ণিঝড় (Cyclone)। নাম ‘ডিটওয়া’। এই ঝড়টি তামিলনাড়ু (Tamilnadu), পুদুচেরি (Puducherry) এবং দক্ষিণ অন্ধ্রপ্রদেশ (Andhrapradesh) উপকূলের দিকে এগোচ্ছে। তা আগামী রবিবার আছড়ে পড়তে পারে। এর জন্য ইতিমধ্যে দক্ষিণের রাজ্যগুলিতে সতর্কতা জারি করা হয়েছে। তবে এর প্রভাব পশ্চিমবঙ্গে পড়বে না বলেই জানাচ্ছে হাওয়া অফিস।

আবহাওয়া দফতর সূত্রে খবর, এই ঝড়টি তৈরি হয়েছে শ্রীলঙ্কায়। তা উত্তর-উত্তর-পশ্চিম দিকে অগ্রসর হবে। ৩০ নভেম্বর, রবিবার তামিলনাড়ু-পুদুচেরি-দক্ষিণ অন্ধ্র উপকূলে পৌঁছতে পারে। অন্যদিকে ঘূর্ণিঝড় (Cyclone) সেনিয়া দুর্বল হয়ে পড়েছে। মালাক্কা প্রণালীতে তৈরি এই ঝড়ের অবশিষ্ট অংশ নিম্নচাপে পরিণত হয়ে ধীরে ধীরে অগ্রসর হচ্ছে পূর্ব দিকে। সেই কারণে ঘূর্ণিঝড় সেনিয়া ও ডিটওয়ার প্রভাবে দক্ষিণ ভারতের রাজ্যগুলিতে হতে পারে ভারী বৃষ্টিপাত।

আরও খবর : আত্মনির্ভর ভারত, এবার রাফালের HAMMAR তৈরি হবে দেশেই

এর প্রভাবে আগামী ২৮ থেকে ২৯ নভেম্বর তামিলনাড়ুর (Tamilnadu) বেশ কিছু জেলায় ভারীবৃষ্টিপাত হতে পারে। এর পাশাপাশি দক্ষিণ অন্ধ্রপ্রদেশ এবং রায়লসীমাযতেও ভারী বৃষ্টিপাতের সম্ভাবনা রয়েছে। কেরল ও তেলঙ্গনাতেও সতর্কতা জারি করা হয়েছে। এর পাশাপাশি মৌসম ভবন জানাচ্ছে, তামিলনাড়ু, কেরল, উপকূলীয় অন্ধ্রপ্রদেশ, কর্নাটক এবং আন্দামান ও নিকোবর দ্বীপপুঞ্জে বজ্রবিদ্যুৎ সহ বৃষ্টি হতে পারে।

তবে এর প্রভাব বাংলায় (West Bengal) পড়বে না বলেই জানাচ্ছে হাওয়া অফিস। তবে তাপমাত্রা আগামী কয়েকদিন ২ থেক ৩ ডিগ্রি বাড়তে পারে। ভোরের দিকে কুয়াশাও দেখা দিতে পারে। অন্যদিকে আজ কলকাতার (Kolkata) সর্বোচ্চ তাপমাত্রা থাকতে পারে ২৮ ডিগ্রি সেলসিয়াসের আশেপাশে। সর্বনিম্ন তাপমাত্রা থাকতে পারে ১৯ ডিগ্রিতে। তবে জাঁকিয়ে ঠান্ডা পড়তে আরও বেশ কিছুটা সময় লাগতে পারে বলেই হাওয়া অফিস সূত্রে খবর।